1. ------IND- 2016 0615 B-- SL- ------ 20161205 --- --- PROJET

	Kraljevina Belgija

	_________

	

	ZVEZNA JAVNA SLUŽBA ZA ZDRAVJE, VARNOST PREHRANSKE VERIGE IN OKOLJE 

	________________________

	

	Kraljeva uredba o spremembi Kraljeve uredbe z dne 3. marca 1992 o trženju hranil in živil z dodatkom hranil

	

	FILIP, kralj Belgijcev,

	

	pozdravljam vse prisotne ali prihajajoče;

	

	ob upoštevanju členov 2 in 7 oddelka 1 Zakona z dne 24. januarja 1977 o zaščiti zdravja potrošnikov v zvezi z živili in drugimi izdelki, kakor je bil spremenjen z Zakonom z dne 22. marca 1989;

	

	ob upoštevanju Kraljeve uredbe z dne 3. marca 1992 o trženju hranil in živil z dodatkom hranil;

	

	ob upoštevanju mnenja št. 9285 Višjega zdravstvenega sveta glede prehrambnih priporočil za Belgijo, 2016, izdanega dne 7. septembra 2016;

	

	ob upoštevanju sporočila Evropski komisiji, poslanega dne …., v skladu s členom 5(1) Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe;       

	

	ob upoštevanju mnenja finančnega inšpektorja, predloženega dne ….;

	

	ob upoštevanju mnenja št. …. Državnega sveta, izdanega dne ..., v skladu s točko 2 odstavka 1 oddelka 1 člena 84 zakonov Državnega sveta, usklajenih dne 12. januarja 1973;

	

	ob upoštevanju Direktive 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih, kakor je bila nazadnje spremenjena z Uredbo Komisije (EU) 2015/414 z dne 12. marca 2015 o spremembi Direktive 2002/46/ES Evropskega parlamenta in Sveta v zvezi s (6S)-5-metiltetrahidrofolno kislino, soljo glukozamina, ki se uporablja pri proizvodnji prehranskih dopolnil;

	

	ob upoštevanju Uredbe (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom, kakor je bila nazadnje spremenjena z Uredbo Komisije (EU) 2015/403 z dne 11. marca 2015 o spremembi Priloge III k Uredbi (ES) št. 1925/2006 Evropskega parlamenta in Sveta glede vrste Ephedra in johimbe (Pausinystalia yohimbe (K. Schum) Pierre ex Beille);

	

	ob upoštevanju Uredbe (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, kakor je bila nazadnje spremenjena z Uredbo (EU) 2015/2283 Evropskega parlamenta in Sveta z dne 25. novembra 2015 o novih živilih;

	

	na priporočilo ministra za zdravje,

	

	odrejam naslednje: 

	

	Člen 1. Člen 1 Kraljeve uredbe o spremembi Kraljeve uredbe z dne 3. marca 1992 o trženju hranil in živil z dodatkom hranil se spremeni, kot sledi:
(a) določbi v (a) in (b) točke 1 se spremenita, kot sledi:
„(a) naslednji vitamini: vitamin A, tiamin, riboflavin, niacin, pantotenska kislina, vitamin B6, vitamin B12, vitamin C, vitamin D, vitamin E, biotin, vitamin K, folna kislina;
(b) naslednji minerali in minerali v sledeh: bor, kalcij, klorid, krom, fluorid, fosfor, železo, jod, kalij, baker, magnezij, mangan, molibden, natrij, selen, silicij, cink,“ 
(b) določba v točki 3 se nadomesti, kot sledi: 
„3. priporočeni vnos: priporočeni dnevni vnos hranil za povprečno odraslo osebo, kot je naveden v točki 1 dela A Priloge XIII k Uredbi (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom.“.

	

	Člen 2. Točka 2 oddelka 1 člena 2 iste uredbe se spremeni, kot sledi: 
(a) v določbah iz (a) se besedilo „priporočenega dnevnega vnosa v primeru hranil, navedenih v Prilogi 1“ nadomesti z besedilom „priporočeni vnos glede hranil, za katera je bil določen priporočeni vnos“;
(b) določba iz (b), kakor je bila spremenjena s kraljevima uredbama z dne 20. maja 1998 in 4. julija 2004, se nadomesti, kot sledi: 
„(b) presega najvišje ravni glede hranil, navedenih v Prilogi 1“.


	Člen 3. Člen 3 iste uredbe, kakor je bil spremenjen s kraljevima uredbama z dne 20. maja 1998 in 4. julija 2004, se nadomesti, kot sledi:
„Člen 3 Živila z dodanimi hranili se tržijo le pod naslednjimi pogoji:
1. določbe člena 4 o priglasitvi morajo biti izpolnjene;
2. z dodatkom hranil je treba v vsakem primeru zagotoviti prisotnost zadostne količine, kot je navedena v točki 2 dela A Priloge XII k Uredbi (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, glede hranil, za katera je bil določen priporočeni vnos; 
3. vnos priporočene porcije dnevnega vnosa, navedene na oznaki, ali količine živila, enakovredne povprečnemu dnevnemu vnosu iz Priloge 2, ne sme povzročiti, da skupni priporočeni vnos hranil, naveden na oznaki, preseže najvišje ravni glede hranil, navedenih v Prilogi 1. 
Če pa je edini cilj dodajanja hranil obnoviti naravne ravni, ki so se znižale v proizvodnem postopku, z odstopanjem od točke 1 odstavka 1, priglasitev ni potrebna in, z odstopanjem od točke 2 odstavka 1, raven hranil je lahko nižja od znatne količine. Raven hranil ne sme preseči 100 % normalnih ravni pred proizvodnjo.“.

	

	Člen 4. Člen 4 iste uredbe, kakor je bil spremenjen s kraljevima uredbama z dne 20. maja 1998 in 5. avgusta 2006, se spremeni, kot sledi:
1. določba v točki 2 se nadomesti, kot sledi: 
„2. popoln seznam sestavin (kvalitativni in kvantitativni) glede živil, navedenih v členu 2, in seznam dodanih hranil (kvalitativni in kvantitativni) na priporočeno porcijo dnevnega vnosa, navedeno na oznaki, ali na količino živila, enakovredno povprečnemu dnevnemu vnosu iz Priloge 2 glede živil iz člena 3,“;
2. v določbi točke 7 se besedilo „člen 12bis Kraljeve uredbe z dne 14. januarja 2004“ nadomesti z besedilom „oddelek 1 člena 10 Kraljeve uredbe z dne 13. novembra 2011“. 

	

	Člen 5. Člen 5 iste uredbe, ki je bil nadomeščen s Kraljevo uredbo z dne 20. maja 1998, se spremeni, kot sledi:
1. v francoskem besedilu se besedilo „Conseil supérieur d'Hygiène“ nadomesti z besedilom „Conseil Supérieur de la Santé“ v vseh primerih;
2. v odstavku 1 se besedilo „člena 2 in 3“ nadomesti z besedilom „ta uredba“;
3. odstavek 3 se spremeni, kot sledi:
„Ta razpisna dokumentacija bo dopolnjena z dokazilom o plačilu pristojbine v skladu s členom 10 Kraljeve uredbe z dne 13. novembra 2011 o določitvi pristojbin in prispevkov, ki jih je treba vplačati v proračunski sklad, glede surovin in proizvodov. Te pristojbine se ne vrne.“.


	Člen 6. Člen 6 iste uredbe se spremeni, kot sledi:
(a) odstavek 1, kakor je bil spremenjen s Kraljevo uredbo z dne 31. januarja 2011, se dopolni določbami v točkah 3, 4 in 5, ki se glasijo: 
„3. živila, ki vsebujejo dnevni odmerek vitamina K, ki presega 25 μg, morajo biti opremljena z naslednjim opozorilom: ‚Ni primerno za osebe, ki jemljejo antikoagulante kumarin.‘;
4. živila, ki vsebujejo dnevni odmerek kalija v višini vaj 1 000 mg, morajo biti opremljena z naslednjim opozorilom: ‚Ni primerno za starejše ali osebe z motnjami v delovanju ledvic, sladkorno boleznijo, odporno na inzulin, ali osebe z arterijsko hipertenzijo.‘; 
5. živila, ki vsebujejo dnevni odmerek cinka, ki presega 10 mg, morajo biti opremljena z naslednjim opozorilom: ‚Vnos cinka mora biti omejen na obdobje nekaj tednov/mesecev.‘. “;
(b) v oddelku 2, ki je bil nadomeščen s Kraljevo uredbo z dne 15. maja 2003, se določba iz točke 7 nadomesti, kot sledi: 
„7. raven hranil na porcijo, kot je priporočena za dnevni vnos na oznaki. 
Za vitamine in minerale se uporabljajo enote, ki so navedene v točki 1 dela A Priloge XIII k Uredbi (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom.“ 
(c) oddelek 2 se dopolni z določbami v točki 8, ki se glasijo:
„8. Informacije o vitaminih in mineralih z določenim priporočenim vnosom se navedejo v obliki odstotkov priporočenega vnosa. Odstotek priporočenega vnosa se lahko predstavi tudi v grafični obliki.“

	

	Člen 7. V isto uredbo se doda člen 11/1, ki se glasi:
„Člen 11/1 Določbe te uredbe ne veljajo za proizvode, ki so zakonito trženi v drugih državah članicah Evropske unije ali v državah, ki so podpisnice Sporazuma o Evropskem gospodarskem prostoru, razen če načela o medsebojnem priznavanju ni mogoče uporabiti v skladu s členi 34 do 36 Pogodbe o delovanju Evropske unije. Ti proizvodi so predmet naslednjih določb: 
1. Priglasitvena dokumentacija se predloži v skladu z določbami člena 4 te uredbe.
2. Da bi preverili, ali je mogoče uporabiti načelo medsebojnega priznavanja, se Službi odda pisno vlogo, ki se nanaša na oddano priglasitveno dokumentacijo in vsebuje še dokazilo o zakonitem trženju proizvoda v drugi državi Evropske unije ali državi podpisnici Sporazuma o Evropskem gospodarskem prostoru. V primeru, da Služba vlogo zavrne, mora proizvod izpolnjevati vse določbe te uredbe.“. 


	Člen 8. V tej isti uredbi se Priloga 1 nadomesti s Prilogo 1, priloženo k tej uredbi.


	Člen 9. V Prilogi 3 k isti uredbi se odstavek (1) spremeni, kot sledi:
1. določba iz 1.1 se dopolni z naslednjim besedilom „razen če je oblika elementa posebej dovoljena“.
2. v določbi iz 1.2 se besedilo „ki vsebuje elemente, ki niso zajeti v Prilogi 1“ nadomesti z besedilom: „mineralov in mineralov v sledeh, ki niso zajeti v (b) točke 1 člena 1“.
3. določba iz 1.4, ki je bila nadomeščena s Kraljevo uredbo z dne 15. maja 2003, se nadomesti, kot sledi:
„1.4 Nikotinska kislina in inositol heksanikotinat (inositol heksaniakinat) kot vir niacina.“.


	Člen 10. Kot prehodni ukrep se lahko živila, ki niso skladna z določbami te uredbe, so pa skladna z določbami zgoraj navedene Kraljeve uredbe z dne 3. marca 1992, kakor je bila nazadnje spremenjena s Kraljevo uredbo z dne 24. aprila 2014, še vedno tržijo do najkasneje [datum začetka veljavnosti + dve leti].

	

	Člen 11. Minister, pristojen za zdravje, bo odgovoren za izvajanje te uredbe. 

	

	

	                              ,


.

	

	v imenu Njegovega veličanstva: 

	

	Ministrica za javno zdravje,

	

	Maggie DE BLOCK


PRILOGA 1 h Kraljevi uredbi o spremembi Kraljeve uredbe z dne 3. marca 1992 o trženju hranil in živil z dodatkom hranil
PRILOGA 1 h Kraljevi uredbi z dne 3. marca 1992 o trženju hranil in živil z dodatkom hranil
Najvišje ravni za nekatere vitamine, minerale in minerale v sledovih na priporočeno porcijo dnevnega vnosa, navedeno na oznaki, ali na količino živila, enakovredno povprečnemu dnevnemu vnosu, kot navedeno v Prilogi 2.
	1.Vitamini
	Najvišja raven

	Vitamin A (ekvivalent retinola) (µg) (1)
	1 200

	Niacin (ekvivalent niacina) (mg)
	54

	Vitamin B6 (piridoksin) (mg)
	6

	Vitamin C (L-askorbinska kislina) (mg) 
	1 000

	Vitamin D (kalciferol) (µg)
	75

	Vitamin E (ekvivalent alfa-tokoferola) (mg)
	39

	Vitamin K (ekvivalent fitomenadiona) (µg) 
	210 

	Folna kislina (µg) 
	500


(1) Vitamin A se lahko doda v obliki ß-karotena z naslednjim pretvorbnim faktorjem: 6 µg ß-karotena = 1 µg ekvivalenta retinola.
	2. Minerali in minerali v sledovih
	Najvišja raven

	Bor (mg)
	3

	Kalcij (mg)
	1 600

	Krom (µg)
	187,5

	Fluorid
	1,7

	Fosfor (mg)
	1 600

	Železo (mg)
	45

	Jod (µg)
	225

	Kalij (mg)
	6 000

	Baker (mg)
	2

	Magnezij (mg)
	450

	Mangan (mg)
	1

	Molibden (µg)
	225

	Selen (µg)
	105

	Cink (mg)
	22,5


Se priloži naši Uredbi z dne … o spremembi Kraljeve uredbe z dne 3. marca 1992 o trženju hranil in živil z dodatkom hranil.
V imenu Njegovega veličanstva:
Ministrica za javno zdravje,
Maggie DE BLOCK
